Legal Document

Category: 13

Text:
4. ΒΑΣΙΛΙΚΟΝ ΔΙΑΤΑΓΜΑ της 7/9 Φεβρ. 1890 Περί των εν ταις αποθήκαις ελλιπών, βεβλαμμένων κλπ. πετρελαίων και πυρείων. Άρθρ.1.-Η βεβαίωσις των ανακαλυπτομένων εν ταις αποθήκαις του πετρελαίου κατά την παράδοσιν αυτού εις τους αντιπροσώπους της εταιρείας μονοπωλίων ελλιπών, βεβλαμμένων ή κενών δοχείων πετρελαίου γίνεται παρά του ειρηνοδίκου και του οικονομικού εφόρου, εν τη περιφερεία του οποίου κείται η αποθήκη, καλουμένων προς τούτο παρά του διαχειριστού, επί τη βάσει δε του συνταχθέντος πρωτοκόλου πιστούται ο διαχειριστής με το ελλείπον ποσόν πετρελαίου. Άρθρ.2.-Του υπάρχοντος εν βεβλαμμένοις δοχείοις πετρελαίου γίνεται μεγάγγισις εις νέα δοχεία κατά τας υπό του Υπουργείου των Οικονομικών διδομένας εκάστοτε οδηγίας. Τα δε κατά τα ανωτέρω πληρωθέντα και εξασφαλισθέντα δοχεία παραδίδονται μεταξύ των πρώτων εις τους αντιπροσώπους, της εταιρείας των μονοπωλίων. Άρθρ.3.-Πετρέλαιον προερχόμενον εκ κατασχέσεως ή παλαιών προμηθειών, μη δυνάμενον δε να δοθή προς κατανάλωσιν ένεκεν της μη καλής ποιότητός του, εκποιείται επί δημοπρασίας προς εξαγωγήν εις την αλλοδαπήν, ή καταστρέφεται επί παρουσία του οικονομικού επιθεωρητού, του ειρηνοδίκου και του διαχειριστού της κεντρικής αποθήκης του πετρελαίου. Επί τη βάσει δε του συνταχθέντος πρωτοκόλλου περί της προς τον αγοραστήν παραδόσεως του πετρελαίου, ή περί της καταστροφής αυτού, πιστούται ο διαχειριστής της κεντρικής αποθήκης με το εκποιηθέν ή καταστραφέν ποσόν πετρελαίου. Άρθρ.4.-Τα ανωτέρω ισχύουσι κατ’ αναλογίαν και ως προς τα ελλιπή ή βεβλαμμένα πυρεία, ως και τα προερχόμενα εκ κατασχέσεως. Βλ. και άρθρ. 5 ν.ΑΣϞΣΤ΄ (28 Ηδ. 3). 5. ΝΟΜΟΣ ΑπϞΒ΄  της 22/22 Φεβρ. 1892 Περί αυξήσεως της τιμής πετρελαίου. 28.Η.ε.1α-5 Μονοπώλιο πετρελαίου